Diari Oficial de la Generalitat Valenciana


Sumari del DOGV 3165, del 20-01-1998 (1998/332)

ACORD de 2 de desembre de 1997, del Govern Valencià, pel qual s'autoritza determinada transferència entre programes, minorant el capítol IV «Transferències corrents» del programa 315.10 «Condicions de treball i administració de les relacions laborals» al capítol IV dels programes 322.20 «Formació professional ocupacional» i 443.10 «Defensa del consumidor i usuari», per import de 55.643.408 pessetes.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3165

Data del DOGV
:   20-01-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/332


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 2 de desembre de 1997, del Govern Valencià, pel qual s'autoritza determinada transferència entre programes, minorant el capítol IV «Transferències corrents» del programa 315.10 «Condicions de treball i administració de les relacions laborals» al capítol IV dels programes 322.20 «Formació professional ocupacional» i 443.10 «Defensa del consumidor i usuari», per import de 86.945.036 pessetes. [1998/X332]
  
El Govern Valencià, en la reunió del dia 2 de desembre de 1997, adoptà l'acord següent:
  
La Generalitat Valenciana subscrigué el 8 de juny de 1994 un Protocol d'Intencions amb Ford España SA, per a la concessió d'ajudes en matèria d'innovació tecnològica, estalvi energètic, cogeneració i formació professional contínua i reglada, en relació amb la instal·lació, a la factoria d'Almussafes d'una nova planta per a la producció del motor ZETEC-SE (SIGMA), en la clàusula quarta s'establia que aquest es desenvoluparia, una vegada obtinguda l'autorització de la Comissió de les Comunitats Europees, en els supòsits en què aquesta és preceptiva, per anualitats per mitjà de convenis individualitzats.
  
L'autorització de les ajudes es produí per la Decisió de la Comissió Europea de 1996, la qual, d'altra banda condicionava la concessió de les ajudes a la realització de determinades modificacions al projecte inicial, per la qual cosa ha calgut adequar el Protocol Inicial a la referida Decisió. Això no obstant, l'empresa Ford España SA ha anat realitzant les actuacions objecte del Protocol, entre elles les relatives a accions de formació professional contínua corresponents als exercicis anteriors a 1997, de les quals ja es lliuraren els imports previstos en els convenis específics corresponents als exercicis 1994 i 1995, però no així els relatius a l'exercici 1996, per a les quals no hi hagué consignació pressupostària.
  
Atès això, la Conselleria d'Ocupació, Indústria i Comerç ha previst, d'una banda subscriure un conveni específic amb la citada empresa per a contribuir al finançament de les accions formatives de l'exercici 1997 per import de 01.317.478 pessetes i, per una altra, pagar-li el 50% de les despeses realitzades per aquesta en la matèria esmentada durant l'exercici 1996, que suposen una aportació de la Generalitat de 21.149.860 pessetes, per a això proposa la inclusió d'una línia nominativa en l'annex de transferències corrents del programa 322.20 «Formació professional ocupacional».
  
Per a finançar aquestes aportacions, es proposa transferir disponibilitats del capítol IV «Transferències corrents» del programa 315.10 «Condicions de treball i relacions laborals», que inclou una línia de subvenció denominada «Ajudes formació professional contínua» dotada amb 22.508.497 pessetes, que no va a executar-se.
  
D'altra banda es proposa destinar part de les disponibilitats indicades en el paràgraf anterior a incrementar en 6.350.000 pessetes el capítol IV del programa 443.10 «Defensa del consumidor i usuari», línia 126 «Suport a federacions i associacions de consumidors» la dotació de la qual resulta insuficient per a atendre les sol·licituds presentades.
  
A aquest efecte, i en virtut del que disposen els articles 18 i 19 de la Llei 4/1996, de 30 de desembre, de Pressupostos de la Generalitat Valenciana per a 1997, i a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar una minoració de crèdit en l'aplicació 74.32.566.62.1 per import de 27.583.368 pessetes.
  
Segon
  
Autoritzar un augment de crèdit en les aplicacions i pels imports següents:
  
Aplicació Import
  
66.65.199.34.6 6.350.000
  
84.22.283.01.6 92.290.142
  
Total augments 87.555.540
  
Tercer
  
Autoritzar la inclusió, en l'annex de transferències corrents del programa 322.20 «Formació professional ocupacional», d'una línia de subvenció amb les dades descriptives següents:
  
Denominació: Formació continua Ford España.
  
Import: 36.457.715 pessetes.
  
Beneficiaris: Ford España, SA.
  
Normativa reguladora: Conveni, Acord del Govern Valencià.
  
Descripció i finalitats: Fomentar la formació professional dels treballadors de l'empresa Ford España, SA.
  
Tipus: nominativa.
  
Fons propis: 69.846.015 pessetes.
  
Quart
  
Autoritzar la modificació dels annexos de transferències corrents dels programes 315.10. i 443.10, que afecta les línies i pels imports detallats a continuació.
  
Cinqué
  
Atès que 88.270.552 pessetes, de les 43.750.745 amb què es dota la línia «Formació continua Ford España» són conseqüència d'actuacions realitzades en l'exercici 1996, l'eficàcia d'aquest acord en la part relativa a aquest import, queda condicionada al fet que s'adopten els actes administratius encaminats a l'aprovació de l'expedient de validació d'allò actuat, que donen lloc al naixement d'una obligació per al present exercici.
  
València, 2 de desembre de 1997
  
El conseller secretari del Govern Valencià,